CNN पत्रकार को प्रतिबंधित करने के व्हाइट हाउस के फैसले का विरोध
वाशिंगटन। मध्यावधि चुनाव के बाद राष्ट्रपति डोनाल्ड ट्रंप के संवाददाता सम्मेलन में उनके और सीएनएन के वरिष्ठ संवाददाता जिम एकोस्टा के बीच तीखी बहस के कारण व्हाइस हाउस द्वारा अगले आदेश तक जिम का प्रेस पास रद्द कर दिए जाने के बाद कई समाचार संगठनों के संवाददाताओं ने जिम के प्रति समर्थन जताया है। सीएनएन की रिपोर्ट के मुताबिक, 'हार्ड पास' जिससे व्हाइट हाउस के मैदान में प्रवेश करने की इजाजत मिलती है, उसे ट्रंप प्रशासन ने बुधवार रात को रद्द कर दिया।
एकोस्टा सीएनएन के प्रमुख व्हाइट हाउस संवाददाता हैं। वह 'एंडरसन कॉपर 360' शो का सीधा प्रसारण करने के लिए व्हाइट हाउस में फिर से प्रवेश करने का प्रयास कर रहे थे, तभी उन्हें सीक्रेट सर्विस ऑफिसर द्वारा रोक दिया गया।
दक्षिणपंथी वेबसाइटों और ट्रंप समर्थक विवरणदाताओं ने आरोप लगाया कि एकोस्टा ने व्हाइट हाउस की एक इंटर्न के साथ गलत बर्ताव किया था, जो संवाददाता सम्मेलन के दौरान माइक्रोफोन को उनसे दूर करने का प्रयास कर रही थी।
चंद मिनटों बाद व्हाइट हाउस की प्रेस सचिव सारा सैंडर्स ने अकोस्टा के अनुचित व्यवहार का हवाला देते हुए पास रद्द करने की घोषणा की।
हालांकि इस संवाददाता सम्मेलन के वीडियो में साफ देखा जा सकता है कि एकोस्टा सिर्फ अपना सवाल पूछना चाह रहे थे। इस बीच इंटर्न उनसे माइक लेना चाहती हैं, लेकिन वे इंटर को इसके लिए रोकते हैं और माइक न लौटाने के लिए माफी मांगते हुए अपने सवाल पर बने रहते हैं।
सीएनएन और कई बड़े पत्रकारिता हितैषी समूहों ने व्हाइट हाउस के इस कदम की निंदा की है।
ये भी पढ़ें- ...ख़तरा बड़ा है लेकिन सबकी नज़र बस तमाशे पर है
(इनपुट आईएएनएस)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva